open-index/open-wikipedia-markdown huggingface dataset:
Majstrovstvá sveta v ľadovom hokeji 2014 – III. divízia

**[[Majstrovstvá sveta v ľadovom hokeji 2014]] – [[Majstrovstvá sveta v ľadovom hokeji – III. divízia|III. divízia]]** bol hokejový turnaj štvrtej (najnižšej) kategórie v rámci Majstrovstiev sveta v ľadovom hokeji, ktoré každoročne organizuje Medzinárodná hokejová federácia. Turnaj skupiny so 6 účastníkmi sa hral v Kockelscheueri v Luxembursku od 6. do 12. apríla 2014. Bulharsko ako víťaz postúpilo do II. B divízie Majstrovstiev sveta v ľadovom hokeji 2015.

## Účastníci

## Konečné poradie

|}

## Zápasy

## Referencie

Kategória:Majstrovstvá sveta v ľadovom hokeji 2014
Kategória:Ľadový hokej v 2014
Kategória:Športové podujatia v Luxembursku
Wienov zákon

**Wienov zákon** je fyzikálny zákon používaný na popísanie spektra žiarenia čierneho telesa. Tento zákon odvodil Wilhelm Wien v roku 1896. Wienov zákon presne popisuje časť spektra s krátkymi vlnovými dĺžkami (vysokými frekvenciami), ale nesedí pre časť spektra s dlhými vlnovými dĺžkami. 

## Hlbšie
Rovnicu možno zapísať ako:

: I(\nu, T) = \frac{2 h \nu^3}{c^2} e^{-\frac{h \nu}{kT}}

kde

:*I(\nu, T) je množstvo energie na jednotky plochy na jednotku času na jednotku uhla na jednotku frekvencie vyžarovanej pri frekvencii &nu;.
:*T je teplota čierneho telesa.
:*h je Planckova konštanta.
:*c je rýchlosť svetla.
:*k je Boltzmannova konštanta.

Rovnicu možno tiež zapísať ako

: I(\lambda, T) = \frac{2 h c^2} {\lambda^5} e^{-\frac{hc}{\lambda kT}}

kde I(\lambda, T) je množstvo energie na jednotky plochy na jednotku času na jednotku uhla na jednotku frekvencie vyžarovanej pri vlnovej dĺžke λ.

Maximum tejto krivky, určené bodom s nulovou deriváciou, nastáva pri vlnovej dĺžke λmax a frekvencii νmax v rovnici:
: \lambda_{max} \cdot T\ =\ 0.290\ \mathrm{cm \cdot K}
: \nu_{max}\ =\ 5.88 \times 10^{10} \cdot T
v jednotkách cgs.

## Vzťah Planckovho zákona k Wienovmu zákonu
Wienov zákon bol pôvodne vytvorený v snahe popísať úplné spektrum tepelného vyžarovania, ale sklamal pri presnom popisovaní pre nízkofrekvenčnú časť spektra. Neskôr bol nahradený Planckovým zákonom, ktorý sformuloval Max Planck. Na rozdiel od Wienovho zákona, Planckov zákon presne popisuje celé spektrum tepelného vyžarovania. Planckov zákon je daný rovnicou:

: I(\nu, T) = \frac{2 h \nu^3}{c^2} \frac{1}{e^{\frac{h \nu}{kT}}-1}&nbsp;&nbsp;&nbsp;

Wienov zákon možno odvodiť z Planckovho zákona predpokladom, že h\nu \gg kT.  Ak to platí, tak

: \frac{1}{e^{\frac{h \nu}{kT}}-1} \approx e^{-\frac{h \nu}{kT}}&nbsp;&nbsp;&nbsp;

a preto sa sa Planckov zákon približne zhoduje s Wienovým pri vysokých frekvenciách.

## Iné aproximácie tepelného žiarenia

Rayleigh-Jeansov zákon sformulovaný Lordom Rayleighom možno použiť na popísanie nízkofrekvenčnej časti tepelného vyžarovania, ale úplne zlyháva pri popise vysokofrekvenčnej časti spektra (vedie k takzvanej ultrafialovej katastrofe).

## Zdroj

Kategória:Štatistická mechanika
Kategória:Elektromagnetické žiarenie
Kategória:Eponymické termíny vo fyzike
A Very Gaga Holiday

***A Very Gaga Holiday*** je živý EP album vydaný americkou speváčkou Lady Gaga, ktorý obsahuje 4 skladby naživo zaspievané pre ''ABC'' *Christmas special*. Album bol exkluzívne k dispozícii v USA na iTunes Store a Amazon.com 22. novembra 2011 a 26. novembra vo zvyšku sveta. EP sa skladá z jazzových cover verzií vianočných skladieb „Orange Colored Sky“ a „White Christmas“ a akustických verzií piesní „Yoü and I“ a „The Edge of Glory“, ktorých pôvodné verzie sa nachádzajú na speváčkinom druhom štúdiovom albume *[[Born This Way]]* (2011).

## Zoznam skladieb

## Zdroj

Kategória:Albumy Lady Gaga
Kategória:Hudba z 2011
Kategória:EP Lady Gaga
Kategória:EP z 2011
Kategória:Vianočné albumy
Hebridy

**Hebridy** sú súostrovie pri západnom pobreží Škótska. Skladajú sa z dvoch skupín:
*Vonkajšie Hebridy
*Vnútorné Hebridy

## Pozri aj
*Hebridské more, more Atlantického oceánu pri západnom pobreží Škótska
*Kondomínium Nové Hebridy, predchodca dnešného Vanuatu
*Nové Hebridy, súostrovie v Tichom oceáne
Henri Dutrochet

**Henri René Joachim Dutrochet** (* 14. november 1776, Néons-sur-Creuse, Francúzsko - † 4. február 1847, Paríž) bol francúzsky botanik.

## Život a kariéra
Dutrochet študoval medicínu od roku 1802 na parížskej univerzite, kde v roku 1806 promoval na doktora. Od roku 1808 pôsobil ako vojenský lekár v Španielsku. Po ochorení na týfus žil pri Château-Renault. Od roku 1810 sa venoval vedeckej činnosti a žil v Paríži.

Dutrochet objavil princíp osmózy. Ako jeden z prvých botanikov sa venoval deleniu buniek. Všimol si tiež súvislosti medzi prítomnosťou chlorofylu v rastlinách a fotosyntézou. Od roku 1831 bol členom Akadémie vied v Paríži.

Je po ňom pomenovaný maskarénsky endemický rastlinný rod Trochetia (Malvaceae).

Henri Dutrochet má v Medzinárodnom registri mien rastlín skratku **Dutr.**.

## Dielo
* *L'agent immédiat du mouvement vital dévoilé dans sa nature et dans son mode d'action, chez les végétaux et chez les animaux.* Paríž : Dentu, 1826 
* *Nouvelles Recherches sur l'Endosmose et l'Exosmose, suivies de l'application expérimentales de ces actions physiques à la solution du problême de l'irritabilité végétale.* Paríž, 1828
* *Observations sur les champignons* ; lues à l'Académie. Paríž 1834
* *Observations sur les variations accidentelles du mode, suivant lequel les feuilles sont distribuées sur les tiges des végétaux : Lues à l'Académie.* Paríž 1834
* *De la déviation descendante et ascendante de l'accroissement des arbres en diamètre : Lu à l'Académie.* Paríž, 1835 
* *Observations sur la forme et la structure primitives des Embryons végétaux.* Paríž, 1835
* *Mémoires Pour Servir À L'Histoire Anatomique Et Physiologique Des Végétaux Et Des Animaux.* Paríž: Baillière, 1837

## Zdroj
*

Kategória:Francúzski botanici
Kategória:Členovia Francúzskej akadémie vied
Alexandra Bezeková

**Alexandra Bezeková** (* 13. august 1992, Košice) je slovenská atlétka, bežkyňa na 100 a 200 metrov. Je členkou klubu Akademik TU Košice. V roku 2013 sa zúčastnila na ME do 23 rokov vo fínskom Tampere. Jej tréner je Rastislav Miško.

## Atletické začiatky
Alexandra Bezeková sa k behu dostala v siedmom ročníku na základnej škole. Špecializovala sa na krátke trate s dĺžkou 60 metrov, ale v tých časoch pretekala iba za školu. Prvé oficiálne preteky absolvovala 25. augusta 2007. Boli to Majstrovstvá východného Slovenska družstiev v kategórií dorastenci, kde vyhrala preteky na 100 aj 200 metrov.

### 2011
**Majstrovstvá Slovenska juniorov a junioriek - [[Trnava]]* - 100 m - 12,30 s - 1. miesto / 200 m - 24,99 s - 1. miesto
**GPS 2011 [[Bratislava]] a 27. ročník Memoriálu Tomáša Babiaka* - 100 m - 12,10 s - 1. miesto  

### 2012
**[[Belfast]] [[Írsko]] - Irish Indoor Athletics Championships* - 200 m - 25,26 s - 2. miesto (vicemajsterka severného Írska)
**Halové Majstrovstvá SR dospelých a juniorov Bratislava* - 60 m - 7,66 s - 3. miesto / 200 m - 25,38 s - 2. miesto
**Majstrovstvá Slovenskej republiky mužov a žien - [[Banská Bystrica]]* - 100 m - 11,97 s - 1. miesto / 200 m - 24,28 s 1. miesto (slovenský výkon roka)

### 2013
V roku 2013 sa zúčastnila na júlových Majstrovstvách Európy do 23 rokov vo fínskom Tampere, bola najrýchlejšia na slovenskom národnom šampionáte žien v behu na 200 m v čase 24,02 s, v hale získala dve strieborné medaily v behu na 60 m za 7,67 sa 200 m v čase 24,92 s.

## Referencie

## Externé odkazy

* Alexandra Bezeková na worldathletics.org  
* Oficiálna stránka 

Kategória:Slovenskí bežci na 100 m
Kategória:Slovenskí bežci na 200 m
Kategória:Osobnosti z Košíc
Nové Hebridy (súostrovie)

náhľad|Poloha Vanuatu v Tichom ceáne. Väčšina ostrovov, tvoriacich Vanuatu, leží práve v súostroví Nové Hebridy.
náhľad|Mapa Nových Hebríd (1905).

**Nové Hebridy** alebo **Vanuatu** je názov približne 700 km dlhého súostrovia na juhu Tichého oceánu v Koralovom mori. Ležia 300 km južným smerom od Šalamúnových ostrovov, 460 km severovýchodne od Novej Kaledónie a 960 km na západ od Fidži.

Celková rozloha ostrovov je 11 307 km². Žije na nich asi 180-tisíc ľudí.
## Geografia
Všetkých približne 60 ostrovov, ktoré tvoria súostrovie Nové Hebridy, patrí dnes administratívne do ostrovného štátu Vanuatu (do získania nezávislosti nieslo názov Nové Hebridy na znak, že väčšina ostrovov štátu Vanuatu patrí do Nových Hebríd). Tvoria severovýchodnú hranicu Koralového mora s otvoreným Tichým oceánom. Ostrov Espiritu Santo je z nich najsevernejší a ostrov Anatom zase najjužnejší z ostrovov Nových Hebríd.

To isté platí pre ostrovy rozkladajúce sa na juh od Nových Hebríd, konkrétne Matthew and Hunter Islands.

## Dejiny
Ostrovy boli prvý raz objavené Európanmi až v roku 1774, konkrétne anglickým moreplavcom Jamesom Cookom. Názov im bol daný pravdepodobne pre podobu so škótskym súostrovím Vonkajšie Hebridy.

## Zdroj
*

Kategória:Súostrovia
Kategória:Vanuatu
Kvalifikácia na Majstrovstvá Európy vo volejbale mužov 2015

**Kvalifikácia na Majstrovstvá Európy vo volejbale mužov 2015** bola európska kontinentálna kvalifikácia vo volejbale mužov na Majstrovstvá Európy 2015, ktoré sa uskutočnili v Bulharsku a Taliansku. Organizuje ju Európska volejbalová konfederácia (CEV) a konala sa od 9. mája 2014 do 31. mája 2015. Zúčastnilo sa jej 31 národných tímov a skladala sa z 3 kôl, v ktorých družstvá súťažili o 9 miest na záverečný turnaj. Na majstrovstvá Európy postúpili víťazi skupín 2. kola a víťazi play-off.

## Priamy postup
Priamo na ME postupili družstvá hostiteľských krajín a 6 najlepších družstiev z Majstrovstviev Európy 2013:
*  *(organizátor)*
*  *(organizátor)*
*  *(1. na ME 2013)*
*  *(3. na ME 2013)*
*  *(5. na ME 2013)*
*  *(6. na ME 2013)*
*  *(7. na ME 2013)*

## Nasadenie družstiev

 V zátvorke je uvedené aktuálne umiestnenie v rebríčku FIVB k januáru 2014. 

## 1. kolo
### Skupina 1
 Luxemburg


### Skupina 2
 Kecskemét


### Skupina 3
 Strumica


## 2. kolo
### Skupina A
1. turnaj,  Vroclav 

2. turnaj,  Stozice 


### Skupina B
1. turnaj,  Vila do Conde 

2. turnaj,  Vantaa 


### Turnaj C
1. turnaj,  Poprad 

2. turnaj,  Pireus 


### Skupina D
1. turnaj,  Jablonec nad Nisou 

2. turnaj,  Pinto 


### Skupina E
1. turnaj,  Podgorica 

2. turnaj,  Záhreb 


### Skupina F
1. turnaj,  Slagelse 

2. turnaj,  Minsk 


## 3. kolo (play-off)

## Referencie

## Pozri aj
* Kvalifikácia na Majstrovstvá Európy vo volejbale žien 2015

## Zdroje
* Kvalifikácia na oficiálnej stránke CEV 
* Kvalifikácia na stránke todor66.com 

Kategória:Volejbal v 2014
Kategória:Volejbal v 2015
Kategória:Majstrovstvá Európy vo volejbale mužov
Alena Tichá

**Alena Tichá** (* 11. apríl 1944, Zlín) je česká speváčka, známa predovšetkým v 60. a 70. rokov 20. storočia.

## Život
So spevom začínala už v školskom veku. Počas štúdia filozofie vyhrala súťaž „*Hľadáme nové talenty*“. Jej kariéra sa rozbehla naplno, začala koncertovať na Slovensku, kde získala niekoľko cien časopisov. V Poľsku spievala s Karlom Gottom. Po ukončení kariéry vo svojich 36–tich rokoch sa začala venovať vyštudovanej profesii: učiteľstvu.

## Známe hity
* *Primabalerína*
* *Tarata ting tarata tong*
* *Med a cukr*
* *Harlekýn*
* *Láska je pes*

## Diskografia
* (1969) *Alena Tichá/Peter Sedlák/Zuzka Lonská - Tie dni/Kým spíš* – Supraphon – 0 33 0446, LP
* (1970) Helena Blehárová, Alena Tichá a Jiří Duchoň – *Volá trubky hlas/Divný pocit* – Supraphon, LP
* (1970) Alena Tichá: *Primabalerína + Výlety do oblakov* – Supraphon – 0 43 0925, LP
* (1971) Miroslav Ličko, Alena Tichá, Peter Sedlák – *Biele Vianoce/Vinšovanka k Vianociam* – Opus – 90 43 0087, LP
* (1972) Alena Tichá: *Až tě paže mý ovinou/Láska je pes* – Supraphon – 0 43 1384, LP
* (1976) Alena Tichá: *Brněnský drak + Mámo, zle je* – Supraphon – 1 43 2034, LP

## Referencie

Kategória:České speváčky
Kategória:Osobnosti zo Zlína
Slovenské národné hokejové mužstvo na MS 2014

thumb|right|Dresy slovenského národného hokejového mužstva na Majstrovstvách sveta v ľadovom hokeji 2014

**[[Slovenské národné hokejové mužstvo]]** sa **na [[Majstrovstvá sveta v ľadovom hokeji 2014|Majstrovstvách sveta v ľadovom hokeji 2014]]** umiestnilo na 9. mieste. Trénermi boli Vladimír Vůjtek, Peter Oremus a Vladimír Országh.

## Základná časť
### Tabuľka

### Výsledky

## Zostava

## Externé odkazy
* Súpiska tímu 
* Zápasy 

Kategória:Slovenské národné hokejové mužstvo
Tanagra (mytológia)

**Tanagra** (*Tanagra*) je v gréckej mytológii dcéra vládcu vetrov Aiola, alebo podľa inej verzie riečneho boha Asópa.

Jej meno zaznie len u antického autora Pausania a to v súvislosti s mýtickým založením boiótskeho mesta Tanagry. Podľa Pausania sa Tanagra stala manželkou Poimandra z Boiótie, ktorý po nej pomenoval novozaložené mesto.

## Referencie

Kategória:Postavy gréckej mytológie
TV7 (Česko)

**TV7.cz** je česká kresťanská internetová televízia s vlastnou produkciou a priestorom pre zdieľanie kresťanských videí užívateľov. TV7 ponúka streamované videá bez pevne danej programovej schémy.

## História
Po začatí prevádzky v roku 2007, kedy TV7.cz ponúkala predovšetkým priestor pre vkladanie videí registrovaným užívateľom a organizáciám, spustila tiež vlastnú produkciu programov - záznamy nedeľných bohoslužieb cirkvi Slovo života Brno. Postupne boli pridávané ďalšie záznamy z rôznych seminárov a konferencií a od roku 2009 už prináša nedeľné bohoslužby pravidelne.

V roku 2011 sa TV7.cz objavila v novom dizajne a postupne sa pripojilo viac protestantských cirkví. 

## Referencie

## Externé odkazy
* Oficiálne stránky - tv7.cz

## Zdroj

Kategória:Televízne stanice v Česku
Kategória:Kresťanstvo na internete
Norbert Gombos

**Norbert Gombos** (* 13. august 1990, Galanta) je súčasný slovenský profesionálny tenista.V roku 2023 sa Gombos po zranení vrátil na turnaje nižšej kategórie ITF a ATP Challenger. V roku 2024 sa pokúsil o kvalifikáciu na grandslamové turnaje, no neprešiel do hlavnej súťaže.

## Davis Cup
V Davis Cupe debutoval 4. apríla 2014, keď v 1. kole euroafrickej zóny proti Rakúsku prekvapujúco porazil Dominica Thiema 6 : 4, 3 : 6, 6 : 3, 6 : 4. Vo svojom druhom zápase prehral s Andreasom Haiderom-Mauerom 6 : 7, 5 : 7. Slovensko vyhralo 4 : 1 a postúpilo do baráže o svetovú skupinu.

## Referencie

## Externé odkazy

Kategória:Slovenskí tenisti
Kategória:Tenisti na Letných olympijských hrách 2020
Kategória:Osobnosti z Galanty
Kostol Santa Maria delle Piante

**Kostol Santa Maria delle Piante** (), známy aj pod menom **Kostol „Domine Quo Vadis“**, je baroková sakrálna stavba, nachádzajúca sa na južnom okraji Ríma. Malý kostol ležiaci na starej appijskej ceste je preslávený predovšetkým tým, že bol postavený na mieste, kde sa podľa cirkevnej tradície stretol svätý Peter so zmŕtvychvstalým Ježišom Kristom.

## Pôvod názvu
Petrovi, utekajúcemu pred prenasledovaním z Ríma, sa na tomto mieste údajne zjavil Kristus. Podľa apokryfných Skutkov Petrových sa prekvapený Peter spýtal Ježiša: *„Kam ideš, Pane?“* Ježiš mu odpovedal: *„Idem do Ríma, aby som bol znovu ukrižovaný.“* Latinské *„Domine Quo vadis?“* (*„Pane, kam ideš?“*) sa stalo neoficiálnym pomenovaním kostola.

## Stavebné dejiny a popis
Miesto, na ktorom súčasný kostol stojí, má dávnu tradíciu, siahajúcu do antických čias. Nachádzalo sa tu totiž priestranstvo (*campus*) zasvätené mytologickému božstvu zvanému Rediculus, pod ochranu ktorého sa utiekali všetci pocestní a prosili ho o šťastný návrat. Jeho pomoc očakávali hlavné tí, ktorí sa vydávali na dlhú či nebezpečnú cestu. Po úspešnom návrate sa tu nezabudli zastaviť, aby poďakovali za ochranu počas cesty.

V 9. storočí tu na pamiatku udalosti, stretnutia Ježiša s Petrom, postavili prvý kresťanský kostol. Do jeho interiéru bola zakomponovaná doska ukazujúca odtlačok dvoch chodidiel (dodnes, i keď iba v kópii, je najcennejším artefaktom kostola – originál je uložený v kaplnke relikvií v neďalekej Bazilike San Sebastiano fuori le mura).

Kostol do dnešnej podoby prestaval kardinál Francesco Barberini, synovec pápeža Urbana VIII., v roku 1637. Kostol spravujú rehoľníci Kongregácie svätého archanjela Michala, ktorých kláštor, pochádzajúci zo 17. storočia, sa primkýna ku kostolu. Význam kostola pre dejiny kresťanstva zdôraznil aj pápež Ján Pavol II. (kostol navštívil 22. marca 1982), ktorý ho označil ako *„miesto, ktoré má zvláštny význam v histórii Ríma a v dejinách Cirkvi.“*

Cez portál v hladkom priečelí, lemovanom po stranách dvojicou pilastrov a zakončenom tympanónom s barberiniovským erbom, sa návštevník dostane do jednoloďového priestoru. Až do roku 1845 sa nad portálom nachádzal nápis, ozrejmujúci tradíciu tohto miesta: *„Zastav svoje kroky pútnik a navštív tento posvätný chrám, v ktorom nájdeš stopy nášho Pána Ježiša Krista, keď sa stretol so svätým Petrom, ktorý unikal z väzenia.“* Nápis súčasne vyzýval okoloidúcich, aby prispeli almužnou na *„vosk a oleje“.* Nápis ako nevhodný dal odstrániť pápež Gregor XVI.

Nad hlavným oltárom je umiestnený obraz nazvaný *Madonna del transito* lemovaný po stranách nástennými maľbami *Ukrižovanie Ježiša Krista* a *Ukrižovanie svätého Petra*. V lunete nad oltárom je freska s výjavom stretnutia Ježiša Krista a Petra. Zaujímavým umeleckým doplnkom je bronzová busta poľského spisovateľa Henryka Sienkiewicza, autora slávneho historického románu *[[Quo vadis (román)|Quo vadis]]*.

## Iné projekty

## Zdroje
* 
* Domine Quo Vadis

Maria delle Piante
Kategória:Barokové kostoly v Taliansku
Fu-ťien tchu-lou

**Tchu-lou** je zvláštny druh hlinených obydlí, typický pre čínske etnikum *Hakka*. Najznámejšie sú domy *tchu-lou* v čínskej provincii Fu-ťien, ktoré boli pre svoju historickú hodnotu v roku 2008 zaradené na zoznam svetového dedičstva UNESCO.

Domy *tchu-lou* majú najčastejšie štvorcový, alebo kruhový pôdorys a môžu byť vzájomne prepojené. Domy so silnými múrmi z udupanej hliny sú stavané ako pevnosti, aby chránili svojich obyvateľov. Vonkajšie steny sú strohé, otvorené len vstupom na prízemí a oknami pod strechou. Okolo vnútorného nádvoria obiehajú v jednotlivých poschodiach pavlače, z ktorých vedú vstupy do jednotlivých bytov. 

Najväčšie budovy mohli slúžiť na bývanie až 600 ľuďom z 80 rodín. Obývané boli pôvodne len vyššie poschodia, zatiaľ čo v prízemí boli umiestnené kuchyne, sklady i stajne.

## Galéria


Súbor:Chengqilou.JPG
Súbor:Zhenchenglou 4 rings.JPG
Súbor:JiQingLouWide.jpg
Súbor:Hekeng - view from the lookout - Yuchang Lou - DSCF3055.JPG
Súbor:Earth building interior.jpg



## Literatúra
* 

## Iné projekty
 

## Externé odkazy
* Stránka UNESCO

## Zdroj

Kategória:Lokality Svetového dedičstva v Číne
Kategória:Kultúra v Číne
Sampler Radio Show

**Sampler Radio Show** (neskôr Sampler Radio Show_FM) bola rozhlasová relácia o hip-hope vysielaná každý štvrtok na Rádiu _FM (predtým na Rock FM Rádiu). Reláciu moderovala dvojica Viktor Hazard a Lyrik.

Bola to jedna z najpočúvanejších relácii na Rádiu _FM, a v tej dobe jediná relácia o hip-hope v slovenskom rozhlasovom éteri.

## O relácii
Relácia bola pokračovateľom programu StreetBox, ktorý moderovala Vera Wisterová, a ktorý sa vysielal na Rock FM Rádiu od júla 2003.

Prvá časť Sampleru bola odvysielaná 26. augusta 2004 ešte na Rock FM Rádiu. Prvými hosťami boli rapper Čistychov a speváčka Tina.

Sampler často menil svoj vysielací čas, aj keď sa až do poslednej časti vysielal vždy vo štvrtok. Od prvej časti do konca decembra 2004 sa vysielal iba hodinu od 21:00 do 22:00. Od januára 2005 bol vysielací čas predĺžený na 2 hodiny (tak to zostalo až do poslednej časti) a vysielal sa od 20:00 do 22:00. Od januára 2007 sa Sampler posunul o hodinu skôr, a vysielal sa od 19:00 do 21:00. V septembri 2007 sa Sampler opäť posunul a vysielal sa od 21:00 do 23:00. Vo februári 2008 sa vysielací čas opäť zmenil, a Sampler sa vysielal až do poslednej časti od 22:00 do polnoci.

Posledná časť Sampleru bola odvysielaná 27. novembra 2008 a jej hosťom bol DJ Simple Sample.

Dôvody pre ukončenie Sampleru boli rôzne. Podnet prišiel zo strany tvorcov, presnejšie zo strany Viktora Hazarda, ktorý už naďalej na relácii nevládal pracovať.

Sampler sa za štyri roky svojej existencie stal súčasťou viacerých mixtapeov, klipov a široko sa zapísal do povedomia ľudí ovplyvnených hip-hopovou kultúrou. Mal aj vlastnú párty, teda sériu úspešných akcii v bratislavskom Unique Clube. Navštívil ho každý, čo v domácom, ale i českom hip-hope niečo znamená. Nechýbali ani zaujímaví zahraniční hostia, vtipné hlášky, atď.

## Cirkus_FM
Rádio_FM ale bez hip-hopovej relácie dlho neostalo. Presne 1. januára 2009 o 22:00 bola odvysielaná prvá časť relácie Cirkus_FM, ktorú moderoval už len sám Lyrik. Relácia už ale nezožala taký úspech, ako Sampler.

Posledná časť Cirkusu bola odvysielaná 30. decembra 2010.

## Bez pózy_FM
Od 6. januára 2011 sa na Rádiu _FM vysiela relácia Bez pózy_FM, ktorú moderuje Idaina, známa z relácie 4 elementy, ktorá sa vysielala na Rádiu Tlis v časoch Sampleru.

## Referencie

Kategória:Rozhlasové programy
Kategória:Hip-hop
Troliga Bus Sirius

**Troliga Bus Sirius** je model dvojpodlažného autobusu slovenského výrobcu Troliga Bus. Vývoj autobusu, ktorého dizajn bol inšpirovaný londýnskymi autobusmi "doubledecker", bol ukončený v roku 2010.

## Prevádzka
Dosiaľ boli vyrobené iba dve vozidlá, ktoré zakúpila spoločnosť SAD Poprad pre linky popradskej MHD.

* Vozidlo s poznávacou značkou PP-035DF bolo vyrobené v roku 2010 a do premávky sa zaradilo v roku 2011. Voz má mestský, modro-biely náter.
* Autobus s poznávacou značkou PP-213DH bolo vyrobené v roku 2011 a ešte ten rok bolo zaradené do prevádzky. Autobus dostal červený náter a slúži ako prezentačné vozidlo.

## Referencie

## Externé odkazy
* Troliga Bus Sirius na stránke výrobcu
* Troliga Bus Sirius na portáli imhd.sk 

## Zdroj
* Troliga Bus Sirius • imhd.sk 

Kategória:Autobusy Troliga Bus
Sloviansk

**Sloviansk** (; ) je mesto oblastného významu v Doneckej oblasti na Ukrajine. Administratívne centrum Slovianskeho rajónu. Súčasť aglomerácie mesta Kramatorsk. V roku 2021 tu žilo 106 972 obyvateľov.

Leží na severe Doneckej oblasti na rieke Kazennyj Torec, ktorá je prítokom Severského Donca.

## Dejiny
Pôvodne založený v roku 1645 cárom Alexejom Michailovičom ako pevnosť na ochranu južných hraníc Ruska pred nájazdmi Tatárov. Pôvodne pevnosť niesla meno Tor, dnešný názov Sloviansk sa používa od roku 1794. Mesto je významnou dopravnou križovatkou. Blízko mesta sa nachádzajú bahenné kúpele, jedny z najväčších v krajine. Ťažila sa tu kamenná soľ. Počas sovietskej vlády boli v meste vybudované viaceré priemyselné podniky (výroba armatúr a a izolčných materiálov, stavebných strojov, keramických výrobkov, nábytok a iné).

12. apríla 2014 prevzali kontrolu nad mestom proruskí separatisti pod vedením Igora Girkina, ktorí sami seba označovali ako vojsko Doneckej ľudovej republiky. V lete okolo mesta prebiehali intenzívne boje medzi pro-ruskými separatistami a ukrajinskými jednotkami. Ukrajincom sa napokon podarilo separatistov z oblasti 5. júna 2014 vytlačiť.

Počas rusko-ukrajinskej vojny bolo mesto ako dôležitá križovatka a centrum Ukrajincami ovládanej časti Doneckej oblasti cieľom ruských útokov v smere na Kramatorsk a Barvinkove.

## Referencie

## Iné projekty

## Zdroj

Kategória:Mestá na Ukrajine
Kategória:Geografia Doneckej oblasti
Pentatonix

thumb|Pentatonix
thumb|Pentatonix
**Pentatonix** (skrátene PTX) je americká vokálna hudobná skupina, ktorá vznikla v roku 2011 a je tvorená piatimi spevákmi: Kirstin „Kirstie“ Maldonado, Scott Hoying, Mitch Grassi, Kevin Olusola a Matt Sallee. Pochádzajú z Arlingtonu v Texase.

Po víťazstve v tretej sérii americkej hudobnej show *Sing-off* získali prvotnú popularitu najmä vďaka YouTube, kde zverejnili desiatky svojich videí (obľúbené sú najmä *Hallelujah*, *Daft Punk Medley*, či *Evolution of Music*). Skupina sa spočiatku prezentovala na menších koncertoch v USA a v Európe, postupne ich popularita narástla a absolvovali aj niekoľko svetových turné. Vystupovali aj v detskom programe *Sesame Street* a spolupracovali s inými významnými osobnosťami hudby ako napr. s huslistkou Lindsey Stirling (spoločné piesne *Radioactive *a *Papaoutai*), alebo country speváčkou Dolly Parton (cover verzia jej piesne *Jolene*).

V roku 2017 skupinu opustil pôvodný basový spevák Avi Kaplan, ktorého nahradil Matt Sallee.

## Diskografia
### Štúdiové albumy
* *PTX, Vols. 1 & 2* (2014)
* *PTX* (2014)
* *That's Christmas to Me* (2014)
* *Pentatonix* (2015)
* *[[A Pentatonix Christmas]]* (2016)
* *PTX Presents: Top Pop, Vol. I* (2018)
* *Christmas Is Here!* (2018)

### EP
* *PTX, Volume 1* (2012)
* *PTXmas* (2012)
* *PTX, Vol. II* (2013)
* *PTX, Vol. III* (2014)
* *PTX, Vol. IV – Classics* (2017)

## Ocenenia
### [[Grammy Awards]]

### Streamy Awards

### YouTube Music Awards

### Shorty Awards

## Členovia
* Scott Hoying (* 17. september 1991)barytón
* Mitch Grassi (* 24. jún 1992)tenor
* Kirstin Maldonado (* 16. máj 1992)mezzosoprán
* Kevin Olusola (* 5. október 1988)najstarší člen skupinybeatbox, tenor, hra na cello
* Matt Sallee (* 11. február 1994)bas

### Bývalí členovia
* Avi Kaplan (* 17. apríl 1989)bas

## Referencie

## Iné projekty

## Externé odkazy
* Oficiálna stránka
* Pentatonix na YouTube


Kategória:Hudobné skupiny USA
Kategória:Popové hudobné skupiny
Kazačok

náhľad|Kazačok 

**Kazačok** je ukrajinský, resp. kozácky ľudový tanec. Väčšinou je rozlišovaná jeho ukrajinská, ruská, kubáňska a terekská verzia. Blízky (melódiou) slovenskému tancu odzemok, alebo ukrajinskému tancu hopak. Na rozdiel od hapaku však obsahuje menej akrobatických momentov, má lyrickejší a nebojový charakter. Tancuje sa v dvojštvrťovom takte a rýchlom tempe.

## Referencie

Kategória:Hudba v Rusku
Pevnosti v Radžastane

**Pevnosti v Radžastane** je súbor pevností v Indickom štáte Radžastan. Sú položené prevažne v pohorí Arávalí. Doba ich vzniku je medzi 5. a 17. - 18. storočím. Obvykle ide o múrom obohnané centrá miest s palácami a chrámami.

Šesť z nich sa nachádza na zozname svetového dedičstva UNESCO: Chittorgarh, Kumbhalgarh, Ranthambore, Gagron, Amber a Jaisalmer.

## Galéria

Súbor:Aerial view of Kumbhalgarh.jpg|Kumbhalgarh
Súbor:Ranthambhore Fort.jpg|Ranthambhore
Súbor:Gagron fort.JPG|Gagron
Súbor:Jaisalmer Fort.jpg|Jaisalmer
Súbor:Jaipur 03-2016 06 Amber Fort.jpg|Amber
Jaipur 03-2016 01 Jaigarh Fort.jpg|Jaigarh


## Referencie

## Iné projekty

## Zdroj

Kategória:Lokality Svetového dedičstva v Indii
Kategória:Pevnosti v Indii
Kategória:Stavby v Radžastane
Šalamúnove ostrovy (súostrovie)

[thumb|Mapa Šalamúnových ostrovov; bledozelené patria štátu [Šalamúnove ostrovy (štát)|Šalamúnove ostrovy a tmavozelené Papuy-Novej Guiney]]
náhľad|Fyzická mapa súostrovia

**Šalamúnove ostrovy** je názov súostrovia v juhozápadnej časti Tichého oceánu, severovýchodne od Austrálie a juhovýchodne od ostrova Nová Guinea v regióne Melanézia. Súostrovie je v súčasnosti politicky rozdelené medzi dva štáty – Papuu-Novú Guineu a Šalamúnove ostrovy, ktoré nesú rovnaké meno ako celé súostrovie, pretože väčšina ostrovov súostrovia patrí práve do tohto štátu.

## Geografia
Súostrovie má pretiahnutý tvar v smere severovýchod-juhozápad. Na dĺžku dosahuje 1 100&nbsp;km, na šírku potom 600&nbsp;km, celková rozloha dosahuje približne 40 000&nbsp;km². Je tvorené ako vulkanickými aj koralovými ostrovmi. Panuje tu tropické podnebie.

### Prehľad najväčších ostrovov

## História
Prví ľudia sa na súostrovie dostali pravdepodobne už okolo roku 30 000 pred Kristom v období mladšej kamennej doby z Novej Guiney a Bismarckovho súostrovia. Pre Európanov objavil ostrovy v roku 1568 španielsky objaviteľ Álvaro de Mendaña de Neira.

V roku 1885 vyhlásilo Nemecké cisárstvo protektorát nad severnými Šalamúnovmi ostrovmi (ostrovy Bougainville, Buka, Choiseul, Santa Isabel, ostrovy Shortland, Ontong Java a ďalšie menšie ostrovy), o 7 rokov neskôr vznikol britský protektorát Šalamúnových ostrovov, ktorý zahŕňal južnú časť súostrovia. Po podpísaní zmluvy medzi Nemeckom, Veľkou Britániou a USA v roku 1899, v ktorej sa tieto mocnosti dohodli na rozdelení sfér vplyvu a teritoriálnych nárokoch v Pacifiku, odovzdali Nemci v roku 1900 ostrovy vo svojej držbe (s výnimkou ostrovov Buka a Bougainville) do rúk Britov. Británia naopak prenechala Nemecku Západnú Samou.

Bouganiville a Buka zostali súčasťou nemeckej kolónie Nová Guinea až do roku 1914 a vypuknutia prvej svetovej vojny, krátko na to ich obsadila Austrália. Počas druhej svetovej vojny tu prebehlo mnoho bitiek, pričom zrejme najznámejšia bola bitka o Guadalcanal. Samostatný štát Šalamúnove ostrovy vznikol 7. júla 1978. Na ostrovoch Buka a Bougainville, ktoré majú autonómne postavenie v rámci Papuy-Novej Guiney, existuje v súčasnosti silné hnutie za nezávislosť. Bougainville dokonca viedol secesionistickú vojnu, v mierovej zmluve z roku 2001 centrálna vláda prisľúbila referendum o nezávislosti, ktoré sa uskutočnilo od 23. novembra do 7. decembra 2019 s dvoma možnosťami hlasovania – rozšírenou autonómiou a nezávislosťou autonómnej oblasti. Výsledok referenda je pre parlament Papuy-Novej Guiney nezáväzný a konečné rozhodnutie závisí od rokovaní parlamentu.

## Referencie

## Zdroj

Kategória:Geografia Šalamúnových ostrovov
Kategória:Súostrovia
Severné Šalamúnove ostrovy

[thumb|Nemecké dŕžavy v Tichom oceáne na prelome 19 . a 20. storočia:
<br />*hnedá: [Nemecká Nová Guinea (vrátane tých ostrovov Severných Šalamúnových ostrovov, ktorých sa Nemecko nevzdalo, napr. Bougainville;*žltá: Ostatné nemecké protektoráty v severnom Pacifiku;*oranžová: Severné Šalamúnove ostrovy - prenechané Británii;*červená: Nemecká Samoa.]]

**Severné Šalamúnove ostrovy** je predovšetkým historické pomenovanie tých ostrovov Šalamúnovho súostrovia, ktoré boli v minulosti súčasťou Nemeckej Novej Guiney.

Pod nemeckou správou sa od roku 1885 nachádzali najsevernejšie ostrovy Šalamúnovho súostrovia - Bougainville, Buka, Choiseul, Santa Isabel a okolité menšie ostrovy. Nemecko sa ocitlo v spore so Spojeným kráľovstvom kvôli územným požiadavkám v Oceánii. V roku 1899 bola podpísaná britsko-nemecká zmluva, v ktorej sa Nemecké cisárstvo vzdalo všetkých ostrovov na juh od Bougainville (to znamená Choiseul, Santa Isabel a ďalšie menšie ostrovy) v prospech Británie, naopak Británia prenechala Nemecku svoje územné nároky na západnú Samou.

Ostrovy Buka a Bougainville zostali nemeckým protektorátom až do roku 1914, kedy ich obsadila Austrália. Následne boli začlenené do Teritória Nová Guinea, čo bolo mandátne územie Spoločnosti národov pod správou Austrálie.

Samostatný štát Šalamúnove ostrovy získal nezávislosť od Spojeného kráľovstva 7. júla 1978 (zahŕňa okrem iného teda aj ostrovy, ktorých sa Nemecko vzdalo v zmluve z roku 1899), kým ostrovy, ktoré Nemecko stratilo v roku 1914 sú súčasťou  Papuy-Novej Guiney. Bougainville dokonca viedol secesionistickú vojnu, v mierovej zmluve z roku 2001 centrálna vláda prisľúbila referendum o nezávislosti, ktoré sa má konať niekedy medzi rokmi 2015 až 2020.

## Referencie

## Externé odkazy
*  Informácie o Šalamúnových ostrovov na www.britannica.com
*  Obsiahla stránka o nemeckých kolóniách 

## Zdroj
*

Kategória:Dejiny Šalamúnových ostrovov
Kategória:Dejiny Papuy-Novej Guiney
Troliga Bus Scorpius

**Troliga Bus Scorpius** je model mestského vysokopodlažného autobusu slovenského výrobcu Troliga Bus. Vozidlo je nástupcom autobusu Novoplan C-12.

## Prevádzka
Pravdepodobne bolo v roku 2011 vyrobené iba jedno vozidlo, ktoré sa zaradilo v roku 2014 do prevádzky v popradskej MHD.

## Referencie

## Externé odkazy
* Troliga Bus Scorpius na stránke výrobcu
* Troliga Bus Scorpius na portáli imhd.sk 

Kategória:Autobusy Troliga Bus
Canon EOS-1D X

**Canon EOS-1D X** je profesionálna 19.3 megapixelová full-frame digitálna zrkadlovka vyrábaná spoločnosťou Canon v Japonsku. Bola uvedená 18. októbra 2011 a je nasledovníkom predošlého modelu Canon EOS-1D Mark III. Do predaja bola vydaná v marci 2012 za cenu 6799 amerických dolárov bez objektívu. Na základe hodnotenia spoločnosťou DxO Labs má 1D X najvyšší výkon spomedzi všetkých fotoaparátov Canon.

V januári 2014 výrobca vydal nový firmware s označením 2.0.3., ktorý opravil mnoho chýb a rozšíril možnosti fotenia. Navýšená bola rýchlosť uzávierky na hodnotu 1/8000s a bola pridaná nová funkcia pre úpravu ostriacich bodov pri zmene orientácie fotoaparátu. Opravené bolo aj vyvažovanie bielej pri práci so samospúšťou.  

## Príslušenstvo
Originálne balenie výrobku podľa oficiálnej stránky výrobcu obsahuje:
* Telo fotoaparátu EOS-1D X Digital SLR
* Dioptrickú korekciu Eyecup Eg
* Akumulátor LP-E4N
* Sieťový adaptér LC-E4N
* Popruh Wide Neck Strap L7
* Chránič na kábel
* Kábel Stereo AV AVC-DC400ST
* Kábel USB IFC-200U

## Vlastnosti
Canon EOS-1D X nahráva video v rozlíšení HD (1,920 × 1,080 pixelov) s rýchlosťou 24, 25 a 30 snímkov za sekundu, alebo v rozlíšení 720p (1,280 × 720 pixelov) s rýchlosťou 50 or 60 fps, SDTV (640 × 480 pixelov) s rýchlosťou 25 alebo 30 fps. Na video je však viac orientovaná Canon EOS-1D C, kompatibilná s radou filmových objektívov Cinema EOS. Tak ako všetky ostatné full-frame zrkadlovky, ani 1D X nemá vstavaný blesk. 

Obsahuje mono mikrofón na zadnej časti, najmä pre zaznamenávanie krátkych poznámok a kvalitnejší primárny mikrofón v prednej časti. 

Fotoaparát je možné ovládať na diaľku pomocou bezdrôtového doplnkového príslušenstva Canon WFT-E6A, ktoré podporuje prenos pomocou Bluetooth. Medzi doplnkové príslušenstvo taktiež patria moduly GP-E1 GPS a GP-E2 GPS ktoré zaznamenávajú polohu a smer fotografovania. Okrem miniUSB portu obsahuje kamera aj rýchlejší sieťový ethernetový port a taktiež umožňuje obrazový prenos cez HDMI mini. Kostra 1D X je vyrobená z horčíkovej zliatiny, pričom je odolná voči prachu a nepriaznivému počasiu. Hmotnosť celej zrkadlovky sa oproti predchádzajúcim modelom zvýšila na 1530 gramov.

### Rozlíšenie

JPEG
* 5,184 x 3,456 pixels, native, LARGE and CR2
* 4,608 x 3,072, MEDIUM 1 JPG
* 3,456 x 2,304, MEDIUM 2 JPG
* 2,592 x 1,728, SMALL JPG
RAW

* 5,184 x 3,456, CR2
* 2,592 x 1,728, S-RAW
* 3,888 x 2,592, M-RAW

### Vyváženie bielej
Auto, Denné svetlo, Tieň, Oblačno, Volfrámové svetlo, Biele fluorescenčné svetlo, Blesk, Kelvin a 5 rôznych používateľských nastavení.

## Pozri aj
* Zoznam produktov Canon
* Canon EOS
* Objímka Canon EF
* Canon EOS-1D Mark III
* Canon EOS-1D Mark II

## Externé odkazy
* (po anglicky)
* (po anglicky)
* (po anglicky)
* (po anglicky)

## Referencie

## Iné projekty

Kategória:Digitálne zrkadlovky Canon EOS
Bougainville (ostrov)

thumb|Bougainville a susedné ostrovy
thumb|Poloha ostrova v rámci Papuy-Novej Guiney.
náhľad|Vlajka separatistického Bougainvillu.
**Bougainville** je ostrov v Tichom oceáne, patriaci Papuy-Novej Guinei. Geograficky je súčasťou súostrovia Šalamúnove ostrovy. Jeho rozloha je 8 800 km². Ostrov je pomenovaný podľa francúzskeho objaviteľa Louisa Antoina de Bougainville.

Bougainville, priľahlý ostrov Buka a niekoľko ďalších menších ostrovčekov tvoria v rámci Papuy-Novej Guiney autonómne územie Bougainville. Podľa sčítania v roku 2000 malo celé územie 175 160 obyvateľov.

Počas druhej svetovej vojny došlo na ostrove k tvrdým bojom medzi Spojencami a Japoncami (pozri bitka o Bougainville), ktorej súčasťou bola aj bitka v zátoke cisárovnej Augusty.

## Bougainville ako sporné územie
Na konci 19. storočia, keď si ostrovy Oceánie delili medzi sebou európske veľmoci, zabralo severné Šalamúnove ostrovy Nemecké cisárstvo a začlenilo ich do Nemeckej Novej Guiney (roku 1900 prešli ostrovy Choiseul a Santa Isabel podľa britsko-nemeckej zmluvy pod správu Spojeného kráľovstva, od roku 1914 Severovýchodná Nová Guinea (vrátane ostrova Bougainville) pod správu Austrálie). Keď Papua-Nová Guinea vyhlásila v roku 1975 nezávislosť, obyvatelia Bougainville to neprijali a pod vedením BRA (Bougainvillská revolučná armáda) založili 1. septembra 1975 separatistickú Republiku Severných Šalamúnových ostrovov, tzv. republiku Meekamui. V nasledujúcom roku novoguinejské jednotky povstanie potlačili a ostrov získal širokú autonómiu v rámci Papuy-Novej Guiney. Po zrušení autonómie v roku 1989 vypukli ďalšie nepokoje a 17. mája 1990 vznikla nezávislá Republika Bougainville s prezidentom Theodorom Miriongom, ktorú však okrem Šalamúnových ostrovov neuznal žiadny štát.

## Kokosová vojna
Boj o nezávislosť Bougainvillu a hlavne o jeho veľké zásoby medi, sprevádzaný blokádou zo strany Papuy-Novej Guiney, si vyžiadal asi 20-tisíc obetí. Až v roku 1998 bolo uzavreté prímerie medzi bojujúcimi stranami a postupne sa situácia začala normalizovať. V roku 2001 vláda sľúbila vyhlásiť do desiatich rokov referendum o nezávislosti. K ďalším nepokojom došlo v roku 2005, kedy sa vodca skupín rebelov operujúcich vo vnútrozemí Francis Ona vyhlásil za kráľa Bougainvillu. Po jeho smrti ostrov ovládol stúpenec dohody s vládou Joseph Kabui, ktorý sa stal prezidentom autonómneho územia Bougainville. 

V mierovej zmluve z roku 2001 centrálna papuánska vláda prisľúbila konanie referenda o nezávislosti, ktoré sa má uskutočniť medzi rokmi 2015 až 2020. Referendum sa koná od 23. novembra do 7. decembra 2019 s dvoma možnosťami hlasovania – rozšírenou autonómiou a nezávislosťou autonómnej oblasti. Výsledky by mali byť známe koncom decembra 2019.

## Referencie


## Pozri aj
*Empress Augusta Bay

## Zdroj
*

Kategória:Ostrovy Papuy-Novej Guiney
Kategória:Ostrovy Tichého oceánu
Ultravox

**Ultravox** je britská new wave hudobná skupina, ktorá sa v 80. rokoch 20. storočia preslávila sériou Top&nbsp;10 hitov.

Táto kapela mala dvoch lídrov, ktorí v nej nikdy v jednej ére spolu neúčinkovali. Medzi rokmi 1974 až 1979 bol ich frotmanom John Foxx. Potom ako sa Foxx rozhodol pre sólovú kariéru sa po prestávke s ostávajúcimi troma členmi spojil Midge Ure, ktorý bol ich sólovým spevákom, gitaristom a lídrom. Pod Ureho vedením mala kapela komerčne úspešné obdobie, ktoré končilo niekedy v polovici 80. rokov. V roku 1987 sa pre sólovú prácu rozhodol Ure. Nová zostava Ultravox vznikla v roku 1992 pod vedením hráča na klávesové nástroje a husle, Billy Currieho. Táto zostava už ale nebola veľmi komerčne úspešná. 

Skupina Ultravox v roku 2008 vytvorila ďalšiu úspešnú zostavu v zložení: Currie, Chris Cross (basová gitara), Warren Cann (bicie) a Ure. Táto formácia urobila v rokoch 2009 a 2010 niekoľko spoločných vystúpení, po ktorých v máji roku 2012 vydala album *[[Brilliant]]*. V tomto zložení to bol prvý projekt od roku 1984, kedy vydali *[[Lament]]*. V novembri roku 2013 sa Ultravox predstavili ako špeciálni hostia na štyroch vystúpeniach kapely Simple Minds.  

## Diskografia
* 1977 - *[[Ultravox!]]*
* 1977 - *[[Ha!-Ha!-Ha!]]*
* 1978 - *[[Systems of Romance]]*
* 1980 - *[[Vienna (album)|Vienna]]*
* 1981 - *[[Rage in Eden]]*
* 1982 - *[[Quartet (Ultravox album)|Quartet]]*
* 1984 - *[[Lament]]*
* 1986 - *[[U-Vox]]*
* 1993 - *[[Revelation]]*
* 1994 - *[[Ingenuity]]*
* 2012 - *[[Brilliant]]*

## Členovia kapely
;Súčasní členovia
* Chris Cross - basová gitara, syntetizátory, vokály (1973-1987, 2008-súčasnosť)
* Warren Cann - bicie nástroje, electronické perkusie, vokály (1974-1986, 2008-súčasnosť)
* Billy Currie - klávesy, syntetizátory, husle, viola (1974-1987, 1992-1996, 2008-súčasnosť)
* Midge Ure - sólový spev, gitara, klávesy (1979-1987, 2008-súčasnosť)
;Bývalí členovia
* John Foxx - sólový spev (1973-1979)
* Stevie Shears - gitara (1973-1978)
* Robin Simon - gitara, vokály (1978-1979)
* Mark Brzezicki - bicie nástroje (1986-1987)
* Tony Fenelle - sólový spev, gitara (1992-1994)
* Gerry Laffy - gitara (1992-1994)
* Neal Wilkinson - bicie nástroje (1992-1994)
* Jackie Williams - vokály (1992-1994)
* Sam Blue - sólový spev (1994-1996)
* Vinny Burns - gitara (1994-1996)
* Tony Holmes - bicie nástroje (1994-1996)
* Gary Williams - basová gitara (1994-1996)

## Iné projekty

## Zdroj


Kategória:Hudobné skupiny z 1973
Kategória:Britské hudobné skupiny
Tiara (pápežstvo)

[náhľad|Tiara sv. [Ján XXIII. (pápež)|Jána XXIII.]]
[náhľad|[Pius XII. s tiarou na hlave]]
**Tiara** alebo **pápežská tiara** (iné názvy: v širšom zmysle: **pápežská koruna**, v užšom zmysle: **triregnum**, ** trojitá koruna**) je:
* mimoliturgická pápežská pokrývka hlavy;
* v užšom zmysle: mimoliturgická pápežská pokrývka hlavy s tromi korunkami.

Pápežská koruna je prvý raz spomenutá v súvislosti s pápežom Konštantínom I. v rokoch 708715. Výraz tiara sa však po prvá raz spomína až v 12. storočí. Jej pôvod je z istého druhu bielej frýgickej čiapky. Тri koruny na tiare symbolizovali tri úlohy pápeža: biskup Ríma, patriarcha Západu a vládca pápežského štátu (Vatikánu). Od 11. storočia mala jednu korunu, od Bonifáca VIII. dve a od Klementa V. tri koruny. Súčasný tvar má od 15. storočia. Tiaru používali počas korunovácie pápežov a predstavovala viditeľný symbol pápežskej autority. Naposledy ju použil Pavol VI. 11. novembra 1964, následne položil svoju tiaru na oltár Baziliky sv. Petra a neskôr ju vydražili a výnos bol určený chudobným. Tiara sa potom ešte nachádzala v erboch Jána Pavla I. a Jána Pavla II., Benedikt XVI. ju zo svojho erbu odstránil a namiesto tiary v erbe mal trojitú biskupskú mitru.

## Referencie

## Iné projekty

## Externé odkazy
* Tiara. In: ''The Catholic Encyclopedia''

Kategória:Pápežstvo
Kategória:Korunovačné klenoty
Kategória:Koruny
Kategória:Insígnie
Skalp

thumb|Vrstvy skalpu
**Skalp** () je označenie vlasatej časti hlavy človeka. Pokrýva hornú časť lebky nazývanú kalva. Skladá sa z piatich vrstiev:
* koža (vrátane vlasov a mazových žliaz)
* podkožie 
* epikranium (svaly, galea aponeurotica)
* subaponeurotické tkanivo, tvorené riedkym väzivom
* perikranium (okostica (periost) kalvy)

## Zdroj
*

Kategória:Anatómia
Novorusko

**Novorusko** môže byť:
*  historické územie na juhu a východe Ukrajiny, pozri Novorusko (historické územie)
*  konfederácia samozvaných proruských republík, pozri Novorusko (konfederácia)
The Tree

"***The Tree***" (česky vyšlo ako *Strom*) je poviedka amerického spisovateľa Howarda P. Lovecrafta. Vznikla v roku 1920 a prvýkrát bola publikovaná v októbri 1921, v 7. čísle magazínu *The Tryout*.

## Pozadie
Poviedka vznikla v začiatkoch Lovecraftovej spisovateľskej kariéry a je zaraďovaná do jeho tzv. "strašidelného" obdobia. Inšpiráciu pravdepodobne aspoň čiastočne získal z knihy *[[The Great God Pan]]* od Arthura Machena, vydanej v roku 1890. Za pozornosť stojí najmä Machenov popis Pana ako prírodnej sily.

## Dej

[thumb|right|200px|Olivovník na gréckom ostrove [Ithaka, ktorého vek sa odhaduje na viac ako 1500 rokov.]]
Poviedka má formu príbehu či povesti z čias starovekého Grécka, zapísanej neznámym autorom. Hovorí o dvoch bratoch, výnimočných sochároch, ktorí žili spoločne vo vile pod horou Menalus (obľúbené to miesto Pana) v Arkádii. Tyran zo Syrakúz ich požiadal o vytvorenie sochy Tyché, pričom o zákazku mali súperiť; obaja na svoju prácu vzájomne nežiarlili a tak sa očakávalo, že si budú pomáhať a víťazná socha prekoná všetko, čo bolo dovtedy z kameňa stvorené.

Jeden z bratov, Kalos, však začal postupne chorľavieť a jeho brat Musides sa začal obávať najhoršieho; práce na sochách, ktoré nik okrem bratov ešte nevidel, sa prakticky zastavili. Kalos sa čoraz častejšie uťahoval do svojho obľúbeného olivového hája, kde nakoniec napriek všetkým snahám brata i lekárov nakoniec zomrel. Želal si, aby s ním boli pochované niektoré vetvy s určitých stromov v tomto háji.

Na jeho počesť Musides vytvoril nádhernú kamennú hrobku a k hlave svojho brata uložil požadované vetvy. Potom sa vrhol na prácu na soche, aby tak zabudol na žiaľ. Pri bratovej hrobke vyrástol zvláštne pokrivený olivovník, ktorý však Musida napĺňal strachom a odporom. 

Socha bola dokončená o tri roky; medzitým olivovník prerástol všetkých svojich súkmeňovcov. Keď si však poslovia zo Syrakúz prišli sochu odniesť, zastihla ich pod horou silná búrka; keď ráno dorazili na miesto, našli z vily iba trosky; dopadla na ňu jedna z vetiev toho zvláštneho, pokrútené ľudské telo pripomínajúceho, olivovníka. Nenašli ani stopu po soche, pre ktorú prišli, ani po Musidovi, ktorý ju pre nich vytesal.

## Referencie

## Iné projekty

## Zdroje
*
*
*

Kategória:Hororové poviedky
Kategória:Poviedky H. P. Lovecrafta
Glaukos z Karystu

**Glaukos** (*Glaukos*) bol v roku 520 pred Kr. víťaz olympijských hier v boxe.

Glaukos, syn Demyla z Karystu, zvíťazil v boxe na 65. olympijských hrách. Okrem toho sa presadil aj na iných panhelénskych slávnostiach, na nemejských hrách a na isthmiských hrách zvíťazil osemkrát a najmenej dvakrát na pythijských hrách v Delfách.

Glaukos sa v staroveku dostal do prísloví. Presnejšie príslovečným sa stal výrok jeho otca, ktorý ho zachránil pred porážkou vo finálovom  olympijskom zápase v boxe. Glaukos bol vidiecky mladý muž a keď raz oral, odpadlo mu radlo. Pritĺkol si ho jednoducho na pluh namiesto kladivom úderom ruky. Keď to uvidel jeho otec Démylos, odviedol ho na súťaž v boxe do Olympie. Hoci Glaukos nemal skúsenosti s boxovaním a súperi ho poriadne dokaličili, vyhral nad nimi. Vo finálovom boji to už ale vyzeralo, že prehrá a otec, aby ho povzbudil, skríkol na neho: *„Do toho chlapče, ako do pluhu“*! Glaukos teda udrel súpera rovnako tvrdo a zvíťazil.

V olympijskom parku neskôr stála brozová socha Glauka, ktorú vyhotovil Glaukias z Aiginy na žiadosť jeho syna. Glauka jeho krajania z Karysta pochovali na ostrove, ktorý sa podľa antického autora Pausania, ešte aj za jeho čias volal Glaukov.
 
Podľa iných zdrojov ho syrakúzsky tyran Gelón vymenoval za správcu sicílskej Kamariny, kde bol počas vzbury zavraždený.

## Referencie a bibliografia

## Pozri aj
* Zoznam olympijských víťazov staroveku

Kategória:Víťazi starovekých olympijských hier v boxe
Fyzikálny ústav Slovenskej akadémie vied

**Fyzikálny ústav Slovenskej akadémie vied** je vedeckovýskumné pracovisko sídliace v Bratislave, v areáli SAV na Patrónke. Ústav sa zameriava na základný fyzikálny výskum.

## Zmeranie
V prvopočiatkoch existencie sa ústav zaoberal rôznymi otázkami praxe, ako napr. ciachovanie elektroakustických zariadení, riešenie problémov vedenia tepla v elektromotoroch, štúdium niektorých vlastností rádioaktívnych látok. Rozvíjala sa tiež fyzika pevných látok, jadrová fyzika a subjadrová fyzika.

## Dejiny
Pôvodne existoval v rámci Komisie pre matematiku a fyziku. V roku 1955 bol odčlenený a vytvorený ako samostatný Kabinet fyziky SAV. Jeho prvým riaditeľom bol D. Ilkovič. O dva roky neskôr bol ústav premenovaný na Laboratórium fyziky SAV a napokon v roku 1963 dostal súčasné meno Fyzikálny ústav SAV.  Boli zriadené pobočky ústavu sídliace v Košiciach (Oddelenie experimentálnej fyziky) a na Lomnickom štíte. Ústav experimentálnej fyziky v Košiciach bol napokon v roku 1969 od Fyzikálneho ústavu odčlenený a je dodnes samostatným pracoviskom. Spolu s fabrikou Tesla v Piešťanoch vznikol v roku 1976 spoločný Ústav fyzikálnej elektroniky, ktorý bol v roku 1993 zrušený.

## Vedecké oddelenia Fyzikálneho ústavu
*Centrum pre výskum kvantovej informácie
*Oddelenie fyziky kovov
*Oddelenie jadrovej fyziky
*Oddelenie komplexných fyzikálnych systémov
*Oddelenie multivrstiev a nanoštruktúr
*Oddelenie teoretickej fyziky

## Referencie

Kategória:Ústavy Slovenskej akadémie vied
Kategória:Fyzika na Slovensku
Veronika Zemanová

**Veronika Zemanová** (* 14. apríl 1975, České Budějovice) je česká modelka a erotická herečka.

## Životopis
Pred začatím kariéry v pornopriemysle pracovala ako fotografka. Do modelingovej scény sa dostala v roku 1997. Vystupovala pod pseudonymom Eva. Má za sebou stovky výstupov (fotky, filmy) a je na obaloch najpopulárnejších erotických časopisoch sveta. Pózovala tiež pre mnoho webových stránok, napr. Suze.net (Suze Randall). Patrí medzi najvychýrenejšie české modelky a dodnes je považovaná za jednu z najkrajších žien vo svete modelingu. Je viac uznávaná a obľúbená v zahraničí než v rodnom Česku. Od roku 2003 je jej mužom Francis Oswald Urs Schnetzler. Kariéru pornoherečky ukončila v roku 2004.

V roku 2005 Jayson Rothwell natočil film *[[Zemanovaload]]*, kde spisovateľ John Davies (Ed Byrne) ľúbi Veroniku Zemanovú.

## Referencie

## Externé odkazy
* 
* 
* Oficiálna webstránka
* Oficiálny fanklub
* Veronika Zemanova – na iafd
* Veronika Zemanova – na AFDB
* Veronika Zemanova – na eurobabeindex
* Životopis na osobnosti.cz 

Kategória:Českí pornoherci
Kategória:České modelky